Det har vært stilt spørsmål til hvorvidt Jøtul JGFW-5 Brannmursplater, også kjent som Skamotek plater, kan festes til teglskorsteiner.
Utfordringen har vært hvorvidt man kan oppdage en brist i skorsteinsvangen, når Jøtul JGFW-5 er festet til denne.
For å svare ut disse spørsmålene, har Jøtul gjennomført test og oppdatert dokumentasjonen på Jøtul JGFW-5 Brannmursplater, hvor følgende er å lese;
Jøtul JGFW-5 brannmur/peisplate kan benyttes som brannvegg bak og til side for ildsteder, og til innbygging av ildsteder. Jøtul JGFW-5 brannmur/peisplate kan også monteres direkte mot teglskorstein. Platene må da hel-limes mot skorsteinsvangen.
Det er ikke gjort endringer i produktet fra dette kom på markedet, så løsningen er å anse som tilfredsstillende så lenge platen er hel-limt mot skorsteinsvangen.
MERK: Denne presiseringen gjelder kun brannmursplater av typen JGFW-5 fra Jøtul.
Oppdatert Monteringsveiledning med sertifisering finner du her...